cyanic-selkie/wikianc huggingface dataset:
Циганче (птица)
Распространетост и живеалиште
Има широка распространетост на размножување во јужна и централна Европа, вклучувајќи ја и Македонија и Азија, како и во северозападна Африка, од Велика Британија и Ирска, на југ до Мароко и на исток до централна Кина. Таа е постојан жител во поумерените делови на својата распространетост, но птиците од североисточниот дел се селат зимно време во појужна и западна Европа и Азија и северна Африка. It nests in crevices or holes in buildings.
Бремен
Бремен (службено: Градска општина Бремен; Bremen или Stadtgemeinde Bremen) — главен град на сојузната покраина Бремен, сместен во северозападниот дел на Германија. Градот Бремен е единаесетти град по големина во Германија и припаѓа на метрополитенската област Северозапад.
Географија
Градското подрачје е долго 38 километри и широко 16 километри (максимални вредности). Бремен е шеснаесетти најголем град во Германија по површина, како и втор најголем град во Северна Германија, по Хамбург, по број на жители, и единаесетти во цела Германија.
Епископија
Од доцниот век, епископијата се споила со Хамбуршката епископија, создавајќи ја Епископијата Хамбург-Бремен. За време на водството на Адалберт (1043–1072) првпат имал влијание на царско ниво.
Француска окупација, основање на Бремерхафен
Во 1811, Наполеон го окупирал Бремен и го прогласил за главен град на департманот Устие на Везер во француската држава. По нивниот пораз во војните за ослободување, француските трупи го напуштиле Бремен во 1814 година.
Феличе Борел
Животопис
Борел бил познат по прекарот Farfallino (малата пеперутка). Тој е син на Ернесто и помлад брат на Алдо, кои исто така биле фудбалери; за да се разликува од својот брат, во фудбалските алманаси Феличе се појавувал и како Борел II. Феличе учел во класично средно училиште.
Технички одлики
Борел обично играл како централен напаѓач, и се смета за еден од најдобрите напаѓачи на Италија и на Јувентус на сите времиња. Тој бил познат по неговата брзина, движење, шут, реализација, дриблинг, тимската игра и техничките квалитети. Во подоцнежните години од кариерата тој обично играл како внатрешен напаѓач, мецала, па дури и како централен играч од средниот ред. И покрај неговите големи фудбалски квалитети, тој бил доста склон кон повреди.
Лелејска гора (филм)
Синопсис
Ладо Тајовиќ, по партиска задача заминува во родното место во Црна Гора за илегално да ја шири пропагандата за ослободителното движење. Опкружен со непријателите од сите страни, вечно буден за да ги избегне стапиците, Ладо се бори против луѓето кои се кукавици и подготвени на предавство, а истовремено се бори против сопствените искушенија и халуцинациите од кои страда за време на самотијата. Иако истрајно ги почитува партиските директиви, во еден миг тој му подлегнува на искушението и добива нагон за одмазда...
Павлови посланија
Редослед
Местото на Евреите меѓу Павловите ракописи е помалку доследно во ракописите:
Авторство на посланијата
Во сите овие посланија освен Евреите, авторот и пишувачот се самоословува како Павле. Меѓутоа, спорните писма може да се напишани под негово име, бидејќи во тоа време припишувањето не било невообичаено.
Писмата што се сметаат за псевдоепиграфски од 80 % од стручњаците (дадени со традиционалните години):
Иако е анонимно и не е во облик на писмо, Посланието до Евреите одамна се сместува во собраните писма на Павле, иако највеќето сметаат дека не е негово дело.
Лошка Гора (Радече)
Лошка Гора (словенечки: Loška Gora) — населба во Општина Радече во југоисточна Словенија. Областа е дел од историскиот регион Долењска. Населбата сега е вклучена во Посавскиот статистички регион.
Крајпау
Крајпау — село и поранешна општина во округот Зале, во Саксонија-Анхалт, Германија. Од 31 декември 2009 е дел од градот Лојна.
Јужна зора (книга)
Јужна зора (книга)  беше „првата книга некогаш напишана, отпечатена, илустрирана и посветена на Антарктикот“.
Горно Каласлари
Родови
Македонски
Избирачко место
Селото опфатено во избирачкото место бр. 2193 според Државната изборна комисија, сместени во просториите на месна заедница на селото Долно Караслари.
Новогодишна ноќ
Германија
Германците ја нарекуваат новата година Силвестер бидејќи 31 декември е ден на гозба на Свети Силвестер. Од 1972 година неколку германски телевизиски станици вршат пренос на кратка комична изведба на англиски јазик (снимена од страна на Западно германска телевизија во 1963) наречена „Вечера за еден“. Една реченица од скечот „Истата процедура како и секоја година“ станала ударна фраза во Германија.
Bleigießen е уште една германска традиција за нова година каде што се предвидуваат иднините со помош на испотеното олово паднато во ладните води. Други традиции за среќа се допирањето на чистач на оџаци или тој чистач да ве намачка со малку пепел на вашето чело за добра среќа и здравје. Традиционално се јадат крофни наполнети со желе со или без алкохол. Конечно за среќа се јаде и едно мало марципанско прасе.
Русија
Последните дванаесет секунди од старата година, Русите молчеливо ги замислуваат своите желби за следната година. Подоцна наздравуваат со шампањ за време на богата вечера, каде што тие се забавуваат гледајќи концерти. Некои луѓе сакаат да присуствуваат на огномети, некои ги посетуваат своите роднини и пријатели. Бидејќи 30-ти и 31-ви декември се работни денови, мнозина имаат организирани забави на работните места. Обично 31 декември граѓаните седат дома со пријателите. Постои старо суеверие, доколку првиот гостин (особено ако е неочекуван) на 1 јануари е маж, годината ќе биде исполнета со благосостојба. Русите се трудат Новата година да ја започнат без долгови.
Србија
Рестораните, клубовите, кафулињата и хотелите обично се пребукирани и организираат забави со храна и музика во живо. Меѓутоа српската Нова година е најпозната по веселбите кои се одржуваат надвор во Белград и некои други градови како Нови Сад или Ниш. Од средината на декември градовите се екстензивно украсени и осветлени. Декорациите остануваат сè до доцна во јануари благодарение на влијанието на јулијанскиот календар.
Франција
На 1 јануари се споделуваат бакнежи и честитки помеѓу пријателите и фамилијата, со традиционалниот поздрав: „Добра година, среќа, здравје, љубов и пари“. Некои Французи јадат десерт направен од сладолед.
Овој празничен период завршува на 6 јануари (The Twelfth Night) за Богојавление или Jour des Rois. На овој ден тие го прославуваат „Мудриот Човек“, јадејќи од традиционалната торта (la galette des rois), најчесто со листови од лиснато тесто, полнети со бадемова паста. Тортата содржи грав и мали кинески знаци, кој и да ги пронајде ќе одбере свој партнер и ќе биде крал или кралица, кои ќе носат златна хартија во форма на круна. Оваа традиција може да трае и до 2 недели.
Холандија
Новогодишната вечер се вика Oud en Nieuw (Стара и Нова) или Oudejaarsavond (вечер на старата година) и се слави во добра атмосфера со фамилијата или пријателите. Традиционалната закуска се кнедли и пита од јаболко. На телевизија главната програма е сатирично шоу чија тема е исмејување на политичката сцена. Во некои протестантски религиозни семејства се чита Псалмот 90, но во последно време оваа традиција полека исчезнува.
Еквадор
Покрај традиционалните семејни настани и оброци, модерни прославувања како одење во ноќни клубови се проминента одлика во Еквадор, но главниот настан е палењето на огнометите и илјадници кукли кои ја претставуваат изминатата година.
САД
Песната Auld Lang Syne станала популарна песна која се пее на полноќ на Новогодишната вечер, со тоа што верзијата на Ломбардо е стандардна. НБЦ исто така е домаќин на емитувањето на прославувањето на Нова година, традиционално, водителите на доцните шоуа на таа мрежа вршат пренос на специјални изданија на нивните регуларни шоуа (вклучувајќи и специјално одбројување специфично за централната часовен појас на шоуто на Конан О’Брајан), но од 2005 мрежата се одлучила за специјално издание наречено „Новогодишната вечер со Карсон Дејли“. Фокс, CNN и Фокс Каналот за Вести исто така имаат свои специјални емисии за Нова година.
NGC 3278A
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 10 ч 32 м 43,8 с, а неговата деклинација, односно висината на лакот на тој агол, - 12° 38' 12". Положбениот агол на објектот е во износ од 130°.
Гројсен
Местоположба
Градот Гројсен се наоѓа на подножјето на ридскиот масив Хајнлајте. Железничката линија Ерфурт–Нордхаузен поминува низ самиот град.
Збратимени градови
Гројсен е збратимен со следниве градови:
Хамлет (1948)
„Хамлет“ е британски филм од 1948 адаптиран од исотимената трагедија на Вилијам Шекспир. Филмот е режиран од Сер Лоренс Оливие. „Хамлет“ бил вториот режиран филм на Оливие, а и втор од трите кои ги режирал и се засновани на драми од Шекспир. На инсистирање на Оливие филмот бил снимен во црно-бело. Исто така, овој филм е првиот британски филм кој освоил оскар за најдобар филм, како и првиот звучен филм на Англиски за драмата (во 1935 бил снимен филмот за Хамлет, именуван „Khoon Ka Khoon“, во Индија и бил на јазикот Урду.
Шпанска партија
Шпанска партија, позната и како Реј Лопез или Шпанско отворање е шаховско отворање кое настанува со потезите:
Историја
Отворањето води потекло од Шпанија од 16. век. Свештеникот Реј Лопес де Сегура извршил систематски студии на ова и на други отворања во книгата Libro del Ajedrez напишана во 1561. Во негова чест, во западната литература, ова отворање најчесто се среќава под името Реј Лопез. И покрај тоа, ова отворање подробно било познато и пред анализата на Реј Лопез, како дел од Гетингенските ракописи, кои датираат од 1490. Популарна употреба на отворањето не се развила, и покрај тоа што во средината на 19. век, рускиот теоретичар Карл Јаниш повторно го вратил во употреба, покажувајќи го неговиот потенцијал. Отворањето сè уште е во активна употреба, бидејќи често отворањата со двата кралски пешаци во првиот потег се дел од партиите на велемајсторите. Адаптирано е речиси од сите шахисти во нивните кариери и многумина го играат и со бели и црни фигури.
Штајницова одбрана
Вилхелм Штајниц ја играл оваа варијанта не помалку од 21 партија, со резултат +6=3-12. Френк Маршал и Емануел Ласкер оствариле резултат +4=2-2 со црни фижгури. Александар Онишчук е подобар, со резултат +7=2-1 на меѓународните турнири.
Варијанта со комбинација од 3...a6 и ...Lc5
Грацката одбрана, Одложената класична одбрана и Молеровата одбрана го комбинираат продолжението 3...a6 со активниот потег ...Lc5. Пред еден век се верувало дека поприродно е црниот да го постави својот ловец на е7, но сепак поактивно е на с5. Белиот може да добие време, играјќи d4, по што црниот ловец ќе мора да отстапи, но ова не е секогаш важно, како што се мислело дека е некогаш.
Руска одбрана
Михаил Чигорин играл Руска одбрана во 1890-тите, а подоцна оваа варијанта била играна и од страна на Акиба Рубинштајн. Александар Алехин имал резултат +7=4−1 со црни фигури. Последната значајна примерна на Руската одбрана биило во 1950-тите, кога била играна од руските мајстори.
Отворена одбрана
Белиот има различни можности на деветтиот потег, вклучувајќи ги и 9.c3, 9.De2 и 9.Sbd2. Класичната линија започнува со 9.c3, каде црниот може да избере меѓу 9...Sc5, 9...Le7 и агресивното 9...Lc5. Макс Еве остварил резултат +13=17–5, играјќи 9...Le7. По 9.c3 Lc5 10.Sbd2 0-0 11.Lc2, црниот мора да направи нешто против нападот на коњот на е4. Старо продолжение е 11...f5, каде по 12.Sb3 La7 13.Sfd4 Sxd4 14.Sxd4 Lxd4, белиот може да обезбеди предност со Богољубовиот потег 15.Dxd4. Наместо, многу острата La Grande Variante, која продолжува 15.cxd4 f4 16.f3 Sg3 17.hxg3 fxg3 18.Dd3 Lf5 19.Dxf5 Txf5 20.Lxf5 Dh4 21.Lh3 Dxd4+ 22.Kh1 Dxe5. Можеби најпознатата партија со оваа варијанта е Смислов–Решевски, 1945 СССР-САД радио меч. Анализи од линијата штотуку биле издадени во руски шаховски магазин, па Смислов лесно ја проследил победничката линија. Решевски не ја видел анализата во магазинот, па морал да ја решава на таблата, губејќи драгоцено време за тоа. Дилвортовата варијанта (или напад), 11...Sxf2 12.Txf2 f6 13.exf6 Lxf2+ 14.Kxf2 Dxf6 се покажала како добра за црниот. Таа води до неизедначени завршници, кои се тешки за игра од обете страни. Артур Јусупов е еден од неколкуте велемајстори, кои ја применуваат Дилвортовата варијанта.
Затворена одбрана 3...a6 4.La4 Sf6 5.0-0 Le7: алтернативи на главната линија
По 4...Sf6 5.0-0 Le7, најчесто видено продолжение е 6.Те1 b5 7.Lb3 d6 8.c3 0-0, по што може да се дојде до повеќе главни алтернативи:
Централен напад
Централниот напад (или Централна варијанта) (ЕШО C69), 6.d4 води до остра игра. Црниот може да ја одржи рамнотежата, но многу е лесно да се направи погрешен чекор.
Чигоринова варијанта
Чигориновата варијанта била воведена од страна на Михаил Чигорин при преминот од 19. во 20. век и станала основна одбрана за црниот во Шпанска партија за период подолг од 50 години. Со 9...Sa5, црниот го принудува белиот ловец да ја напушти дијагоналата a2-g8 diagonal и го ослободува својот с-пешак за активности и развој на играта на даминото крило. По 10.Lc2 c5 11.d4, обично црниот продолжува со 11...Dc7, зајакнувајќи го пунктот е5 и поставувајќи ја дамата на с-вертикалата, која може да се отвори по ...cxd4. Останати потези за црниот во оваа ситуација се 11...Lb7 и 11...Sd7; последниот водигран неколкупати во 1960-тите од страна на Керес. Чигориновата варијанта ја изгубила својата популарност, бидејќи црниот мора да потроши многу време за да го врати исклучениот коњ на a5 во игра.
Мандат
Мандатот е авторитет стекнат од електоратот да делува како нивни претставник. Пратениците во Собранието на Република Македонија се избираат за време од 4 години. Мандатот на пратениците го варифицира Собранието. Мандатот почнува да тече од конститутивната седница на Собранието. Новоизбраното Собрание се состанува на конститутивната седница најдоцна 20 дена по одржаните избори. Конститутивната седница ја свикува претседателот на Собранието од претходниот состав.
Рашид Нургалиев
Рашид Нургалиев (руски: Рашид Гумарович Нургалиев, роден на во Казашка ССР) е руски политичар и поранешен министер за внатрешни работи на Русија, на која должност бил од 2002 до 2012 година. Од 22 мај 2012 година станал заменик секретар во Советот за безбедност.
Рашид Нургалиев е етнички Татар. . Дипломирал на Државниот универзитет во Петрозаводск, а подоцна завршил и докторат по економија на тема економските аспекти на формирањето на бизнис претпријатија во модерна Русија.
Проевце
Население
Според пописот од 2002 година, во селото живеат 2.311 жители од кои: 2.218 Македонци, 18 Роми, 73 Срби и 2 останати.
На табелата е прикажан националниот состав на населението низ сите пописни години:
Шерефудинова Бела џамија
Шерефундиновата Бела џамија е џамија која се наоѓа во Високо, Босна и Херцеговина. Овој објект бил изграден во 1477 година, а сегашниот изглед го добила во 1980 година.
Канелонес (департман)
Канелонес (Departamento de Canelones), е уругвајски департман со површина од 4.536 км2 (1.752 mi²) и 485.240 жители. Се наоѓа во јужниот дел на Уругвај. Главен град е Канелонес.
NGC 5679B
Телото било предмет и на други истражувања, па освен како NGC 5679B се споменува и како NGC 5679, UGC 9383, MCG 1-37-35, IRAS 14326+0534, CGCG 47-110, VV 458, Arp 274, KCPG 427B.
Надворешни врски
NGC 5679B
КК Црвена Ѕвезда
1960-ти
Во 1965 година, Кошаркарската федерација на Југославија донела одлука првенствата да се играат во затворени простории со почеток во сезоната 1967/68. Така, во ноември 1967 година, последниот официјален натпревар се одиграл во Мал Калемегдан во ноември против Работнички од Скопје. После тоа, Ѕвезда ги играла своите натпревари на Сајмиште сè додека не се изградила Спортската сала во Нов Белград.
Хлороводород
Реакции
По контакт, H2O и HCl се комбинираат за да формираат хидрониум катјони [H3O]+ и хлорид анјони Cl− преку реверзибилна хемиска реакција:
КК Црвена Ѕвезда
1990-ти
Конечно, долгоочекуваната титула се вратила повторно во 1993 година, по 21 години. Тимот го зазел првото место во пласманот во регуларната сезона. Во плеј-офот со победата над Шабац било обезбедено големото финале. Таа генерација, предводена од Небојша Илиќ, Саша Обрадовиќ и младиот Дејан Томашевиќ и од клупата на Владислав Лучиќ, успеала да го совлада Партизан во незаборавните натпревари (3-2 во серија) во финалето и да ја освои 13-та шампионска титула во клупската историја. Покрај водечките играчи за клубот настапувале уште и Александар Трифуновиќ и Љубо Видачиќ. Поради санкциите, Црвена Ѕвезда не учествувала во Европскиот куп на шампиони следната сезона.
Средината на 1990-тите ја забележала првата генерална криза во клубот. Од друга страна, на домашната кошаркарска мапа се појавиле помали кошаркарски клубови со големи буџети, но заради тоа тие брзо се гасниле. Така Црвена Ѕвезда во сезоната 1994/95. во полуфиналето на плеј-офот била елиминирана од Боровица и следната сезона во четвртфиналето на домашното првенство била подобрата екипата на БФЦ Беоцин. Сезона 1995/96 останала запаметен по тоа што Црвена Ѕвезда повторно се нашла на меѓународната сцена по санкциите. Повторно тоа бил Купот на Радивој Кораќ, но овој пат морала да започне од самите квалификации. Екипата, предводена од тренерот Славниќ, загубила во двомеч против рускиот тим Водолија (67: 74, 78: 76), по што Славниќ поднел оставка.
Хлороводород
Лабораториски методи
Водород хлоридот може да се подготви и со хидролиза на одредени реактивни хлоридни соединенија како што се фосфор хлориди, тионил хлорид (SOCl2) и ацил хлорид с. На пример, студената вода може постепено да се капе на фосфор пентахлорид (PCl5) за да се добие HCl:
Апликации
Најголемиот дел од водород хлорид се користи во производството на хлороводородна киселина. Исто така се користи во производството на винил хлорид и многу алкил хлорид. Трихлоросилан се произведува со користење на HCl:
КК Црвена Ѕвезда
2000-ти
Следувала сезоната на голема криза, иако клубот забележал забележителни резултати, предводени од Тадија Драгичевиќ и Омар Кук. Клубот бил сериозно финансиски несигурен. На крајот на сезоната останале само четворица големи играчи.
Хлороводород
Историја
Друг важен развој било откритието од псевдо-Гебер (во De invente veritatis, „За откривањето на вистината“, по околу 1300 г.) дека со додавање на амониум хлорид во азотна киселина, може да се произведе силен растворувач способен да раствори злато (т.е. aqua regia).
КК Црвена Ѕвезда
Навивачи
Организирана група навивачи на Црвена Ѕвезда се вика Делије. Оваа навивачка група е формирана со обединување на поранешните помали навивачки групи на 7 јануари 1989 година. Тие се една од најпознатите навивачки групи во светот. Според изборот на организацијата „Ултрас свет“, која собира над 400.000 обожаватели на друштвените мрежи, групата Делије е избрана за најдобра навивачка група во светот во 2014 година. Навивачите на Црвена Ѕвезда и Олимпијакос развиле длабоко пријателство. Навивачите на двата тима се нарекуваат себеси „православни браќа“. Навивачите на Спартак Москва подоцна се приклучиле на овој братски сојуз на навивачи. Поддржувачите на клубот од Малл Калемегдан, кои организирале рекордна посетеност на еден кошаркарски натпревар организиран од УЛЕБ. Тоа се случило за време на финалето во 2014 година против Будивелник, кога во Комбанк Арената имало 24.232 навивачи.
Играчи на НБА драфтот
Во НБА без драф од Црвена Ѕвезда заминале следните играчи:
Горно Оризари (Скопско)
Население
Според пописот од 2002, селото брои 454 жители, од кои: 444 Македонци, 9 Срби и 1 останат.
Држилово (Негушко)
Стопанство
Денес, во Држилово работи голема фарма „Дразилово“ за одгледување на свињи.
Население
Во пописот спроведен во 2001 година, селото било попишано со 7 жители. Во најновиот спроведен попис од 2011 година во Грција, селото било забележано со 9 жители.
Опсада на Цариград (1261)
Литература
Alexios Strategopoulos
JetMinds
Производот е заснован на freemium моделот. Голем дел од платформата (вклучително видео лекциите) е достапен бесплатно, додека премиум функционалностите се достапни со месечна или полугодишна претплата.
Мотивација за производот
Идејата за развој на JetMinds се јавува кога основачите на Сигмоид забележуваат интересен парадокс во неформалното образование во Македонија.
Додека студентите користат повеќе онлајн алатки како Coursera, edX, Codecademy и слично за дополнителна помош во високото обазование, учениците во основните и средните училишта во Македонија (но и регионот) главно се наслонуваат на помош од родителите и приватни часови. Активност која е неефикасна и/или скапа.
Инвеститори и развој
Во декември 2018, основачите повторно аплицираат за инвестиција и истата ја добиваат од страна на Фондот за иновации и технолошки развој. Вкупната инвестиција која JetMinds ја добива е 23.000 евра од страна на Фондот за иновации, со дополнителни 10.000 евра сопствена инвестиција или вкупно 33.000 евра. Од 132 компании поддржани во истиот период, само 6 компании добиваат пониска поддршка од JetMinds.
Дизајн
Гејмификација е уште еден концепт интегриран во JetMinds. Со редовно учење, решавање задачи и гледање видеа, секој корисник добива бодови и се натпреварува на неделно ниво со останатите корисници. Натпреварите на JetMinds не се однесуваат на тоа кој има вкупно најголем фонд на знаење, туку на тоа кој најмногу напредувал лично во таа дадена недела.
Назив JetMinds маскота Џет
Од друга страна, може да биде толкуван како мозоци на ракетен погон.
Игор Сечин
Игор Сечин (руски: Игорь Иванович Сечин, роден на во Ленинград, СССР) — руски политичар и моментален вицепремиер на Русија.
Гросенерих
Градски единици
(состојба: 1 јули 2009)
Маркгрофовска оперска куќа
Големината на сцената (27 метри) го привлекла Рихард Вагнер, кој подоцна ја изградил својата Фестивалска сала во Бајројт, северно од градот.
Театарот е затворен од август 2012 поради опсежно реновирање и реконструкција, процес кој се очекува да трае неколку години.
Основни елементи на побарувачката и понудата
Според тоа, можеме да кажеме дека побарувачката за доброто Х, dx, е функција на сите споменати фактори, односно: dx = f ( Px, Y, M, Pr, T, E, O )
Вообичаено е во економската анализа да се тргне од претпоставката дека побарувачката за определено добро, односно за доброто Х , е функција на цената на доброто Х, ceteris paribus, т.е. под претпоставка дека сите други фактори што ја детерминираат побарувачката на доброто остануваат непроменети. dh = f (Px) ceteris paribus Поаѓајќи од ваквата претпоставка воопшто не е тешко да се утврди дека секогаш постои определен однос помеѓу пазарната цена за определено добро и бараната количина за тоа добро. Ваквиот однос во економијата се нарекува крива на побарувачката. Врз основа на овие податоци можеме да ја конструираме кривата на побарувачката за доброто Х, доколку на апцисата ја нанесеме бараната колчичина за доброто Х , а на ординатата цената на доброто Х. Значи, кривата на побарувачката ни ги покажува соодносите помеѓу бараната количина за доброто X од страна на еден поединец и цената на доброто Х, ceteris paribus. Наспорти поединечната побарувачка за доброто Х, постои и пазарна побарувачка за доброто Х. Пазарната побарувачка за доброто Х претставува збир на поединечните побарувачки за доброто Х на соодветниот пазар. Во продолжение, кога ќе збориме за побарувачката, секогаш предвид ја имаме пазарната побарувачка за определено добро. Исто така, треба добро да се запамти дека и поединечната побарувачка за доброто Х и пазарната побарувачка за доброто Х се микроекономски категории.Кривата на побарувачката потврдува дека односот помеѓу бараната количина и цена е обратно пропорционален - колку цената е поголемо, толку бараната колиичина е помала, односно - колку цената е помала, толку бараната количина е поголема.
Поместување на кривата на побарувачката
Покрај промената на цената на добрата во практиката се менувааат и сите други фактори што ја детерминираат побарувачката. Кога цената на добрата останува иста а, а се менуваат сите дуги фактори од кој зависи побарувачката ,доаѓа до поместување на побарувачката кон десно или кон лево. Да претпоставиме дека просечниот доход на населението во една земја значително пораснал. Тоа ќе ја зголеми побарувачката за многу видови добра и услуги по секоја цена. Сличен ефект ќе има и порастот на бројот на жителите во една земја, бидејќи тоа значи пораст на големината на пазарот, порастот на цените на супститутите, очекувањето на пораст на цената на оделните добра во иднина и сл. Во обратен случај, пад на доходот на населението, намалување на бројот на жителите, опаѓање на цените на супститутите, очекување за намалување на цените на одделните добра во иднина и сл, ја поместуваат кривата на побарувачката кон лево, надолу. При оваа анализа треба да се запомни дека движењето низ кривата на побарувачката и поместувањето на кривата на побарувачката се две различни работи Движењето низ кривата на побарувачката е условена од промените на цената на доброто Х. Намалувањето на доброто Х предизвикува екстензија, а зголемувањето на доброто Х предизвикува контракција на побарувачката. Поместувањето на кривата на побарувачката е условено од промената во другите фактори кои ја детерминираат побарувачката освен цената :промени во доходот на потрошувачите, големината на пазарот, цените на супститутите, вкусовите на потрошувачите, очекувањата на потрошувачите и сл. Во овој случај кривата на побарувачката се поместува кон десно или лево, во зависност, од карактерот на промената на наброените фактори.
Урамнотежување на понудата и побарувачката
Досега ги анализиравме понудата и побарувачката и нивните детерминанти издвоено, изолирано, значи независно една од друга. Меѓутоа силите на понудата и побарувачката се соочуваат на пазарот и низ нивното заемно дејствување се формираат цените на добрата и услугите. Во еден момент понудата и побарувачката се урамнотежуваат, односно ги урамнотежуваат цените и количините на соодветно добро, а со тоа го урамнотежуваат и пазарот. Пазарната рамнотежа се постигнува во точката каде што купувачите се подготвени по дадената цена да ги откупуваат сите понудени количини, а продавачите се подготвени по истата цена да ги продаваат сите произведени количини од сопственото добро.
Еластичност на понудата
Еластичноста на понудата го мери степенот, односно интензитетот на реакцијата на понудените количини на доброто Х на промените на неговата цена. Се разбира по иста аналогија како кај еластичноста на побарувачката, понудата е еластична, односно нееластична, кога реакцијата на понудените количини на промените на цените е силна или слаба. Еластичноста на понудата е единечна кога процентуалните промени на понудените количини е пропорционална со процентуалната промена на цените.
Канелони
Канелони (cannelloni) — италијански тестенини во облик на цевка со пречник од околу 2-3 см и должина од околу 10 см. Тие се цилиндричен вид на лазањи кои обично се служат печени со фил и прелиени со сос. Канелоните се јадење кое припаѓа на италијанската кујна. Популарните пломби вклучуваат спанаќ и рикота или мелено говедско месо. Полнетите цилиндрични суви тестенини потоа обично се прекриваат со сос од домати.
Рани наводи за macheroni ripieni (полнети тестенини) може да се проследат до 1770 година; но се чини дека зборот канелони се појавил на крајот на 20 век. Маникоти е американска верзија на канелони, иако поимот често се однесува на вистинското печено јадење. Првичната разлика може да биде во тоа што канелоните се состојат од листови тестенини завиткани околу фил, додека маникотите се цилиндри истиснати со машина, затворени на едниот крај.
Југ (книга)
Резиме
Потоа се опишани искуствата од забавата на Рос Море. Дневникот на Ернест Џојс е цитиран за опис на складишта за поставување, за време на кои Арнолд Спенсер-Смит умрел од исцрпеност; откако беше извршено поставувањето на депото, Енеас Мекинтош и Виктор Хејворд загинаа, паѓајќи низ мраз обидувајќи се да одат до нивната база во Кејп Еванс. Дневникот на Џозеф Стенхаус, првиот офицер на Аурора, е цитиран за описот на лебнувањето на бродот на SY Aurora неколку месеци во полн мраз, неспособен да маневрира, откако се одвои од пристаништето во Кејп Еванс.
Супервелеслалом
Историја
Првите три сезони, резултатите од супервелеслалом биле додавани на дисциплината велеслалом. Одделен статус за кристален глобус добил во Светскиот куп во сезоната 1986 со пет трки и за мажи и за жени. Први шампиони биле Маркус Васмајер и Марина Кил, и двајцата од Западна Германија.
Врвни скијачи
Херман Мајер од Австрија, со прекар „Херминатор“ и „Монструмот“, нашироко се смета како најголемиот натпреварувач во супервелеслалом со 24 победи во Светскиот куп и пет титули во истиот. Исто така победил на светското првенство во 1999 година и на Зимските олимписки игри во 1998 година, три дена откако паднал на натпреварувањето во спуст. Вештината на Мајер се припишувала на неговото проучување на патеката и неговата агресивна тактика – секогаш ја избирал најдиректната и најопасната линија низ брдото. Сериозна сообраќајна несреќа во август 2001 година скоро довела до ампутација на неговата десна нога и го оддалечила од скијачките патеки во сезоната 2002. По враќањето во јануари 2013 година, извојувал уште осум победи во супервелеслалом во Светскиот куп и ја освоил титулата во сезоната 2004.
Опрема
Во обид да ја зголеми сигурноста, Меѓународната скијачка федерација (ФИС) во сезоната 2004 на Светскиот куп ја ограничила минималната должина на скиите на 205 см за мажите и 200 см за жените. Исто така, истата сезона минималниот полупречник на кривините бил зголемен на 45 м.
Здодевност
Филозофија
Артур Шопенхауер ја зел досадата како доказ во неговиот обид да ја докаже ништожноста на човековото постоење.
Приклучување на Украина кон ЕУ
На 28 февруари 2022 година, непосредно откако беше нападната од Русија, Украина поднесе барање за членство во Европската унија (ЕУ). Украинскиот претседател Володимир Зеленскиј побара итен прием според „нова специјална процедура“, и претседателите на осум држави на ЕУ повикаа на забрзан процес на пристапување. Претседателката на Европската комисија Урсула фон дер Лајен изјави дека го поддржува пристапот на Украина, но дека процесот ќе потрае. На 1 март 2022 година, Европскиот парламент препорача Украина да биде официјален кандидат за членство, а на 10 март 2022 година, Советот на Европската унија побара од Комисијата мислење за апликацијата. На 8 април 2022 година, фон дер Лајен му претстави на Зеленскиј законски прашалник, на кој Украина одговори на 17 април.
2002–2005 година
Во 2002 година, еврокомесарот за проширување Гинтер Ферхојген рече дека „европската перспектива за Украина не мора да значи членство во следните 10-20 години, иако тоа е можно“. За да се приклучи на Европската унија, државата апликант мора да ги исполни политичките и економските услови вообичаено познати како Копенхашки критериуми (усвоени на Самитот во Копенхаген во 1993 година), имено демократска влада која го признава владеењето на правото и релевантните слободи и институции. Според Мастришкиот договор, секоја актуелна земја-членка, како и Европскиот парламент, мора да се договорат за секое проширување.
Неколку влијателни лидери на ЕУ во тоа време изразија поддршка за подобрување на врските со Украина. Особено, полскиот министер за надворешни работи Адам Ротфелд на 21 март 2005 година изјави дека Полска ќе ги поддржи аспирациите за европска интеграција на Украина под какви било околности. Тој особено рече: „Во оваа фаза треба да се фокусираме на конкретни чекори на соработка наместо на празни разговори за паневропска соработка“. Три дена подоцна, истражувањето во шесте најголеми земји на ЕУ ја покажа посветеноста на граѓаните на ЕУ да ја прифатат Украина како полноправна членка во иднина.
2014–2022 година
Во февруари 2021 година, лидерот на претседавачката Христијанско-демократска унија на Германија, Армин Лашет, кој се сметаше за веројатен наследник на Ангела Меркел како канцелар на Германија, ја поддржа идејата за проширување на ЕУ и давање на Украина европска перспектива:
Апликација
По руската инвазија на Украина во 2022 година, имаше дополнителни повици за започнување на формален процес на пристапување: Украина ја повтори својата желба да стане членка на унијата, а претседателот на Европската комисија фон дер Лајен изјави дека Украина припаѓа на Европската унија. Словачкиот премиер Едуард Хегер изрази поддршка за забрзан процес на пристапување.
Пула
Сообраќај
Пула имаше електрични трамвајски систем во почетокот на XX век. Таа била изградена во 1904 година, како дел од економската преродба на Пула за време на Австроунгарското владеење. По Првата светска војна, за време на фашистичката власт, потребата за трамвајски превоз не беше потребна и конечно беше затворена во 1934 година.
Ружин Гроб (Асамати)
Ружин Гроб — археолошко наоѓалиште во преспанското село Асамати. Претставува тумул од железно време. Се наоѓа на 1,5 км северно од селото, во непосредната близина на езерскиот брег. Тумулот има пречник во основата од 15-20 м и зачувана височина од 1,5 м. Западната половина му е оштетена во Втората светска војна, со изградбата на бункер. Во 1976 година Музејската збирка од Ресен извршила пробни сондажни ископувања, при што се откриени два гроба со секундарно погребување. Гробовите биле градени од камен, а имале под од тегули. Гробни прилози не биле најдени.
Никола Ристановски
Професионална кариера
По завршувањето на Факултетот за драмски уметности во Скопје, Ристановски станал дел на Македонскиот народен театар во 1994 година. Првата професионална претстава во Македонскиот народен театар му била "Жорж Данден", во режија на Бранко Ставрев, по што следувала улогата во "Снежана и седумте џуџиња" на Дејан Дуковски, а во режија на Александар Поповски. Две години подоцна, Ристановски блеснал со улогата во култната претстава "Буре барут". Во текот на својата кариера, Ристановски играл во 41 претстава и во 15 филмови при што освоил 28 награди, со што тој е најнаградуваниот македонски глумец. Најмногу соработувал со Александар Поповски (10 претстави и 3 филма), а најмногу настапи имал во претставата "Буре барут" (над 150 настапи). Исто така, Ристановски имал богата кариера и во странство, каде што играл во популарните и наградувани претстави "Господа Глембаеви" и "Дервишот и смртта". Во 2016 година, Ристановски настапил во филмот „Игла под прагот“ на црногорскиот режисер Иван Мариновиќ.
NGC 5679A
Објектот бил предмет и на други истражувања, па освен како NGC 5679A се споменува и како MCG 1-37-34, VV 458, Arp 274, KCPG 427A.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 14 ч 35 м 6,4 с, а неговата деклинација, односно висината на лакот на тој агол, +5° 21' 23". Положбениот агол на објектот е во износ од 54°.
Нешто (филм од 2011)
Надворешни врски
__СОСОДРЖИНА__
Хадемсторф
Местоположба
Хадемсторф се наоѓа помеѓу Валсроде и Хановер, источно од реката Алер.
Ардабил (покраина)
Клима и географија
Најпозната природна атракција е планината Сабалан.
Нордиска митологија
Нордиска митологија, која се смета дека потекнува од германската митологија, е збир за митовите, легендите и верувањата во натприродни суштества. И покрај христијанизацијата на Скандинавија, митологијата на северните народи успева да опстане и во голем дел да се инкорпорира во новата Јудео-христијанска религија. Најголемиот дел од постоечката нордиска митологија датира каква што е, од XI и XVIII век и е запишана во старонордиската Постара еда (или „Поетска“) и Помлада еда (или „Прозна“) во XIII век во Исланд. Проучувањата упатуваат на тоа дека се работи за луѓе кои вистински постоеле и на кои им се дадени божествени особини.
Азиска фудбалска конфедерација
Членство
6: Земјата или територијата на Океанија е член на Националните олимписки комитети на Океанија, наместо Олимписки комитет на Азија.
Шукрија Исеиноски
Животопис
Пред окупацијата бил на работа во Белград. Определен за борба против окупаторот, станал член на СКОЈ. Во Народноослободителната војска се приклучил во есента 1943 година. Загинал во една борба со германскиот окупатор во есента 1944 година при ослободувањето на Ваљево.
Лигави габи
Со поимот лигави или слузави габи се опфатени околу шест групи на еукариотски организми. Тие се одликуваат со тоа што во една фаза од нивниот животен циклус образуваат повеќејадрени (плазмодиуми) или повеќеклеточни (псевдоплазмодиуми) агрегации кои се лизгаат по почвата и се исхрануваат со гнила растителна материја. Неколку од нив се паразити. Може да се најдат на почвата, по тревниците и во листопадните шуми. Тие се исто така чести на шумската простирка и во калта што се насобира во олуците од куќите. Одредени видови се среќаваат во водите - слатководни басени и морињата.
Поимот „лигави габи“ не е филогенетски или таксономски поим, туку повеќе традиционален. Myxogastrea, Protostelia и Dictyosteliida ја образуваат групата Myxomycota, која е класифицирана во Amoebozoa, што е дел од надгрупата на еукариоти позната како Unikonta. Останатите лигави габи се дел од надгрупата Bikonta. Секоја група образува свои посебно градени плазмодиуми.
Labyrinthulomycetes
Ова е помала група на организми кои имаат првенствено воден начин на живот (во слатките води и морињата), а исто така и во влажни средини. Некои се сапрофаги, други се паразити (на пример, на алги). Тие се многу малку проучени, познато е дека образуваат ретикуларен (мрежест) плазмодиум. Овој плазмодиум има способност да излачува ензими и да го апсорбира настанатиот производ и да го разнесе низ сите цевчиња од мрежата со цел исхранување на колонијата. Во сушни услови може да формира отпорни структури. Карактеристичен претставник е родот Labyrinthula sp.
NGC 3280B
Откривање
Објектот е откриен во 1880 година од страна на Ендрју Ејнсли Комон, со помош на рефлекторски телескоп, чијашто леќа имала пречник од 36 см.
Пристапување на Србија кон Европската Унија
Преговори
На 3 мај 2006 г. ЕУ привремено ги замрзна преговорите околу (ДСА) со Србија,заради неуспехот во апсењето на Ратко Младиќ,наведувајќи дека Србија не успеа да ги исполни нејзините обврски за целосна соработка со Меѓународниот криминален суд за поранешна Југославија.Ова го забави процесот на спроведување на реформи и влез на Србија во ЕУ.Во јули 2006 г. владата објави акционен план за апсење на Ратко Младиќ со цел да го пронајде и да го донесе поранешниот генерал пред лицето на правдата,по што се очекува подобрување на односите со ЕУ.Во мај 2007 г. српските партии постигнаа договор за нова влада ,и го поставија претседателот Борис Тадиќ за претседател на новоформираниот Совет за национална безбедност.Неколку недели по формирањето на Советот,српските власти направија две клучни апсења на обвинетите воени злосторници.Како резултат на тоа,на 13 јуни 2007 г.ЕУ одлучи да продолжи со преговорите.На 21 јули 2008 г. е уапсен Радован Караѓиќ.
Шумарски резерват Хурулу
Физички одлики
Годишната просечна температура е 27,3 °C. а областа прима 1.600 мм врнежи годишно. А посебна сува сезона од три до шест месеци опстојува во текот на месеците април / мај до септември. Котата се движи од 90 м до 150 м надморска височина.
Знаме на Грузиската Советска Социјалистичка Република
Историја
Пред оваа верзија, знамето било во целост црвено и со златен натпис на грузиски јазик სსსრ (СССР) во горниот лев агол. Од 1937 до усвојувањето на новото знаме во 1951, знамето било во црвена боја со златен натпис на грузиски јазик საქართველოს სსრ (Сакартвелос ССР) во горниот лев агол.
Младотурска револуција
Причини
Кон крајот на 19 и почетокот на 20 век во Отоманското Царство се создале првите тајни комитети, претежно во воените училишта. Првиот таков комитет бил формиран во 1889 година од военопоморското училиште во Истанбул. Кон ова движење се приклучиле и приврзаниците на Митхат Паша кој бил еден од авторите на првиот османлиски устав во 1876 година. Но овој устав бил замрзнат и Абдул Хамид II успеал да го продолжи животот на империјата уште 30 години. Султанот организирал многу ефикасна шпионска централа за елиминација на тајните комитети во империјата. Во 1901 година во империјата останала само една тајна организација бидејќи голем дел од членовите биле уапсени, а останатите побегнале во Европа. Во Франција тие основале задгранична организација. Во 1905 година во Солун била основана организација на османлиското општество за слобода, а членовите потекнувале главно од Битола и Солун. Во 1907 година оваа раководство се обединило со француското. Градот Солун станал политички центар на организацијата.
Контрареволуција и нејзино задушување
Абдул Хамид II бил прогонет во Солун. На пат кон Солун, соборениот султан на еден младотурски офицер му рекол: „Македонија е една убава роза со големи боцки. Откако ме отстранивте од престолот, соседните држави меѓусебно ќе се убијат по оваа роза“.
Мерки на Младотурците
Набрзо Младотурците воведуваат рестриктивни мерки. Биле донесени закони против вооружените чети, против политичките партии и организации формирани на етнички и верски основи (од октомври 1909 година). Донеле закони и против штрајковите на работниците, откако веднаш по избувнувањето на Младотурската револуција следел голем број на штрајкови во поголемите градови на империјата. Така, од 30 јули до 20 декември 1908 година имало најмалку 119 штрајкови во поголем број градови во империјата, вклучително и во македонските градови.
Џевдет Јилмаз
Јилмаз отишол во САД меѓу годините 1992 и 1994 година и магистрирал на Универзитетот во Денвер. На Универзитетот Билкент се здобил со докторат. Во 2003 година, Јилмаз бил назначен за Генерален директор за односите со ЕУ.
Наово
XX век
На етничката карта од 1927 г. Леонард Шулце Јена го укажува Навово (Navovo) како село со нејасен етнички состав.
Хазби Лика
Хазби Лика (албански: Hazbi Lika;, ) — македонски политичар, поранешен член на терористичка ОВК и ОНА и поранешен градоначалник на Тетово. На 27 јуни 2003 бил назначен на местото заменик министер за внатрешни работи.
Америка (роман)
Содржински гледано, делото се состои од десет глави, од кои две се недовршени. Кафка им дал наслов само на првите шест поглавја и напоменал дека последно поглавје треба да биде „Патувачкиот театар од Оклахома“. И во ова дело, како и во неговите претходни две, Кафка ги обработува темите поврзани за бирократија, социјално отуѓување на поединецот и борбата да се стигне до што е можно подобра општествена позиција.
Вујкото
Во втората глава Карл осознал нешто повеќе за претпријатието на вујкото и за неговите врски и пријатели од бизнис-сферата. Се сместил во еден стан во центарот на градот, каде што имал своја лична послуга и целодневен престој. Вујкото наминувал еднаш дневно, а на негово инсистирање, Карл почнал да изучува англиски и да зема часови по јавање. Се спријателил со Мак, син на успешен стопанственик, и често водел разговори со деловните партнери на вујко му, господата Грин и Полундер. По покана од Полундер за неколкудневна посета на неговиот селски имот близу Њујорк, Карл го замолил вујкото Јакоб за дозвола. Овој некако неволно го пуштил, напоменувајќи му дека ќе пропушти многу од часовите кои Јакоб лично ги плаќал. И покрај благото противење од вујковата страна, Карл влегол во автомобилот на г. Полундер и доцна вечерта пристигнал на селската вила.
Патувачкиот театар од Оклахома
Шетајќи се низ градот, Карл случајно забележал оглас каде се барал секаков персонал за патувачкиот театар од Оклахома. Бидејќи било изречито нагласено дека секој е добредојден, Карл видел прилика конечно да добие постојано работно место. Влегувајќи во малиот стадион како би се пријавил за работната задача, Карл забележал жени облечени слично на ангели како свират на труби, качени на подиумот. Понатаму го здогледал одговорниот за списокот на кандидати, кој го упатил во една од 200 канцеларии, од кои секоја претставувала сектор за одредена професија. По долго талкање, Карл го вметнале во списокот на европски средношколци, а потоа го испратиле на записничката маса на горните катови. Росман таму се пријавил под името Негро, сакајќи да го сокрие своето сомнително минато. Откако ги завршил сите формалности, Карл во придружба на семејството кое претходно го запознал на влезот од стадионот, слегол на гозба на првиот кат. На широката трпеза со богати јадења, тој ручал во друштво на сите штотуку вработени. Притоа се појавил нивниот претпоставен кој им соопштил дека овој театар се грижи за нивните најдобри интереси и веднаш потоа им наредил да се спакуваат и качат на возот кој тргнувал за Оклахома. Во возот Карл повторно се сретнал со Џакомо, и така со возот заминале во непознат правец.
Требра
Требра (Trebra) — општина во округот Кифхојзер, во сојузната покраина Тирингија, Германија.
Студена војна
Почетоци на Студената војна
На Конференцијата на Јалта во февруари 1945, сојузниците се обиделе да договорат рамка за повоената безбедност, без да постигнат цврст договор. Со крајот на војната, исходот бил дека САД делотворно ја имале освоено Западна Европа, додека СССР - Источна. Во окупираната Германија биле воспоставени окупациони зони.
1947-1953
Во повоениот период, обете велесили настојувале да заземат што е можно подобри позиции преку помагањето и создавањето сојузи со држави во Европа, Азија и Африка.
Во 1947 САД направиле реорганизација на одбранбениот систем: било формирано Министерството за одбрана, Централната Разузнавачка Агенција (ЦИА) и Националниот Совет за Безбедност. Овие три тела подоцна го понеле главниот товар во Студената војна.
Македонија и Неврзаните
Во подоцнежниот период на Студената војна, Македонија профитирала од неутралната позиција на Југославија помеѓу блоковите и од водачката позиција на Југославија помеѓу Неврзаните. Во 1960-тите и 1970-тите години пазарите на Западот, Истокот и на Неврзаните биле отворени за фирмите и професионалците од Македонија. Многу наши фирми и граѓани работеле во странство, особено во Источно-Европските и Неврзаните земји.
Знаме на Ерменската Советска Социјалистичка Република
Историја
Помеѓу 1936 и 1952 година, знамето било црвено со златен срп и чекан во горниот лев агол. Ерменските карактери ХССР биле испишани во златна боја под српот и чеканот.
Еаршир
Еаршир станал дел од кралството Шкотска во текот на 11 век. Во 1263, Шкотите успешно протерале група на норвешки Викинзи во заседа позната како Битката кај Ларгс.
NGC 3280C
Податоци од набљудување
Според морфолошката класификација на галаксиите, NGC 3280C е од видот E-S0. Видливиот сјај со голо око изнесува 15 m, а оној во рамките на интервалот од минималната до максималната честота 16 m, додека површинскиот сјај изнесува 13,1 m/лм2. NGC 3280C има привидни димензии од 0,4' х 0,4'.
Западен Азербејџан
Народи во Западен Азербејџан
Западен Азербејџан е составен од окрузите :
Италијанска китара
Италијанската китара (италијански: Chitarra Italiana) е жичен инструмент во форма на лејта со 4 до 5 поединечни (понекогаш и двојни) жици, со штимање слично на тоа на гитарата. Била широко распространета во Италија за време на Ренесансната Ера. Се верува дека потекнува од средоземните лејти на Антиквитет, и дека е поврзана со северноафриканската Китра. Нејзината бас варијанта се вика китароне.